Сестерци
Сестерци (лат. sestertius) — шираруман детин нахарта (Августан заманара дуьйна — цӀестан лаламах) дозалла ши асс цхьа семис (1/2 асс), иза гайтина цуьнан цӀеро. Латинера ма-дарра гочдича «кхоалгӀачух ах» (лат. semis + tertius) бохург ду, аьлчи а ши асс а, кхоалгӀачух ах а бохург ду. Нахартин номинал билгалъяккхара аббревиатурица IIS (HS йа IIS), II — руман терахь, билгалдоккху ши асс хилар, S — семис (ах). Вайн эрал 217 шо хьалха (211 йа 269 кхечу версешца) Румехь йукъайаьккхира керла нахартийн система дешийн, детийн, борзан нахарташ долуш, бух хилира детийн денарий, 10 ассе кхочуш долу. Зорба тухуш дара иштта детийн нахарташ — денариеш (10 асс), квинариеш (5 асс), сестерциеш (2 1/2 асс). Денарийн дозалла 4.55 грамм яра (980 чам) йа 1/72 фунт (4 скрупула). Цхьаьна версица, оцу билгалонах долларан хьаьрк схьаелира — [хьост?].